OzLabs/hebrew-wiki-articles huggingface dataset:
דומיניק סובוסלאי

דומיניק סובוסלאי (בהונגרית: Dominik Szoboszlai; נולד ב-25 באוקטובר 2000) הוא כדורגלן הונגרי המשחק בעמדת הקשר בליברפול ובנבחרת הונגריה בה הוא משמש כקפטן.

==קריירת מועדונים==
סובוסלאי ערך את הופעת הבכורה המקצועית שלו בעונת 2017/2018, ב-21 ביולי 2017 בליפרינג מהליגה ההונגרית השנייה.<ref></ref> את שערו הראשון כבש ב-4 באוגוסט.

===רד בול זלצבורג===
ב-27 במאי 2018, במהלך עונת 2017/2018 ערך את הופעת הבכורה שלו ברד בול במשחק מול אוסטריה וינה כשעלה כמחליף בדקה ה-57. הוא כבש את שערו הראשון במועדון בניצחון 0–6 על SC אגלו במסגרת הגביע האוסטרי. את שערו הראשון במסגרת הליגה כבש ב-17 במרץ 2019 נגד ואקר אינסברוק. ב-17 בספטמבר 2019 ערך את הופעת הבכורה בליגת האלופות וכבש את שער הבכורה במפעל במשחק שהסתיים בניצחון רד בול 2-6.<ref></ref>

ב-10 ביוני 2020 כבש סובוסלאי שלושער בניצחון רד בול 1–5 נגד שטורם גראץ. הוא סיים את עונת 2019/2020 עם תשעה שערים ו-14 בישולים ב-27 הופעות. בסיום העונה נבחר לשחקן העונה בבונדסליגה האוסטרית.<ref></ref>

===רד בול לייפציג===
ב-17 בדצמבר 2020, נרכש על ידי הקבוצה הגרמנית רד בול לייפציג אליה בר בינואר 2021 לאחר ששילמה את סעיף שחרורו שעמד על 25 מיליון אירו. עם זאת, סובוסלאי לא השתתף באף משחק של ר.ב. לייפציג בעונת 2020/21 עקב פציעה ארוכה. הוא ערך את הופעת הבכורה ב-7 באוגוסט 2021 במשחק במסגרת הגביע הגרמני נגד ס.ו. זנדהאוזן. הוא נכנס כמחליף בדקה ה-78, ושלוש דקות מאוחר יותר כבש את השער השלישי בניצחון קבוצתו 0–3. ב-15 באוגוסט ערך הופעת בכורה בבונדסליגה בהפסד קבוצתו 0–1 למיינץ. ב-20 באוגוסט כבש שערי בכורה כשכבש צמד שערים בניצחון 0–4 על שטוטגרט.

=== ליברפול ===
ב-2 ביולי 2023 חתם סובוסלאי בליברפול מהפרמיירליג על חוזה עד שנת 2028.

הוא ערך הופעת בכורה בקבוצה ב-13 באוגוסט בתיקו 1-1 עם צ'לסי. ב-3 בספטמבר כבש שער בכורה בפרמייר ליג, בניצחון 0–3 על אסטון וילה.

==קריירה בינלאומית==
סובוסלאי היה הקפטן של נבחרת הונגריה U17 במהלך אליפות אירופה 2017 בה כבש הקשר שני שערים. לאחר מכן היה גם קפטן הנבחרת U19 במהלך אליפות אירופה עד גיל 19 וב-1 בספטמבר 2017 ערך את הופעת הבכורה שלו בנבחרת U21 נגד נבחרת גרמניה.

ביוני 2017 זומן סובוסלאי לראשונה לנבחרת הונגריה הבוגרת אך לא שותף.<ref></ref> ב-21 במרץ 2019 ערך את הופעת הבכורה בנבחרת במסגרת במסגרת מוקדמות יורו 2020 נגד סלובקיה.<ref></ref> הוא כבש את שערו הראשון במדים הלאומיים מול אותה יריבה, סלובקיה, גם כן במסגרת מוקדמות יורו 2020.

בנובמבר 2020 בפלייאוף ליגת האומות כבש שער ניצחון בדקה ה-90 נגד איסלנד, שער אשר נתן לנבחרת הונגריה את הכרטיס ליורו 2020, בו לא שותף בשל פציעה.

==תארים==
===קבוצתיים===
====רד בול זלצבורג====
* אליפות אוסטריה: 2017/2018, 2018/2019, 2019/2020
* גביע אוסטרי: 2018/2019, 2019/2020

ר.ב. לייפציג
* הגביע הגרמני: 2021/2022, 2022/2023

===אישיים===
* נבחרת העונה בליגה האוסטרית השנייה: 2017/2018
* שחקן העונה בבונדסליגה האוסטרית: 2019/2020
* ספורטאי השנה בהונגריה: 2020, 2023

==קישורים חיצוניים==

==הערות שוליים==

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:סקשפהרוואר: כדורגלנים
קטגוריה:כדורגלני פהרוואר
קטגוריה:כדורגלני אויפשט
קטגוריה:כדורגלני מ.ט.ק. בודפשט
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני ר.ב. לייפציג
קטגוריה:כדורגלני ליברפול
קטגוריה:כדורגלני נבחרת הונגריה
קטגוריה:כדורגלני יורו 2024
קטגוריה:ספורטאים הונגרים באוסטריה
קטגוריה:ספורטאים הונגרים בגרמניה
קטגוריה:ספורטאים הונגרים באנגליה
קטגוריה:הונגרים שנולדו ב-2000
מיכאל מור

מיכאל מור (נולד ב-1978) הוא פושע ישראלי המוגדר על ידי משטרת ישראל כראש ארגון פשיעה ארצי שמרכזו בנהריה, ונחשב יעד מרכזי של משטרת ישראל.

== ביוגרפיה ==
מור נולד בשכונת רגום בנהריה בשם מיכאל מודזגרישוילי.

===כניסתו אל עולם הפשע===
כבר בנעוריו החל לעסוק בפשע, בין היתר הלוואות בשוק האפור, הימורים, פריצות לבתים וסחר בנשק. בעשור השלישי לחייו הקים עשרות מועדוני הימורים בנהריה, וגרף מיליוני שקלים בהם השתמש כדי לרכוש נדל"ן בעיר הצפונית ומחוצה לה. הוא נעצר מספר פעמים על עבירות רכוש, איומים והחזקת נשק, וישב בכלא מספר חודשים, אך המשיך לנהל את ארגונו מהכלא וחיזק את כוחו באזור הצפון.

===פרשת השוטרים הנוקמים===
בשנת 2006, בוצעו ניסיונות של משטרת ישראל לגבש נגדו כתב אישום, אך ללא הצלחה. בחודשים לאחר מכן, כתגובת נקמה, אנשיו של מור זרקו רימונים אל ביתם של שוטרים שעסקו בחקירה, ואל ביתו של ראש עיריית נהריה בזמנו, ז'קי סבג. פעולות אלה הובילו לניסיון שלא צלח מצד השוטרים לחסל את מור, במה שנודע כ"פרשת השוטרים הנוקמים".

===עבירות סחר בנשק===
ביוני 2007 הורשע בעבירות סחר בנשק, ונגזרו עליו 10 חודשי מאסר. בזמן שהותו בכלא, המשטרה האזינה לשיחות הטלפון שלו. מור ככל הנראה ידע על האזנת הסתר לטלפון שלו, וניצל זאת כדי להעביר מסרים מאיימים לאנשי משטרה, בהם קצינים רבים. דבר זה הוביל את המשטרה להגיש נגדו כתב אישום נוסף בזמן שהותו בכלא, בגין איום על שוטרים. בסופו של דבר, הורשע במסגרת עסקת טיעון בשני מקרים בלבד של איומים. בנובמבר 2009 השתחרר מהכלא, לאחר שריצה במצטבר 29 חודשי מאסר.

במרץ 2011 נודע לו על חקירה גדולה שמתגבשת נגדו, והוא נמלט מהארץ. בשנים אלה שהה בין היתר בדרום אפריקה ודרום אמריקה, והמשיך לנהל את עסקיו משם.

בהיעדרו של מור מישראל, מי שהיה יד ימינו בארגון, העבריין שמואל הרוש, ניסה להשתלט על ארגון הפשע של מור. כשזה לא צלח, הקים ארגון פשע משלו. הארגונים של הרוש ומור נחשבים ארגונים יריבים, והמשטרה מייחסת ניסיונות חיסול רבים בין שני הארגונים.

באוקטובר 2014 חזר מור לישראל, והחל להרחיב את עסקיו הפליליים למרכז, על ידי התקרבות לעבריינים עמיר מולנר ויניב "ניבי" זגורי.

===רצח טל קורקוס===
בשנת 2017 נעצר מור, והוגש נגדו כתב אישום בגין מעורבות ברצח טל קורקוס, עד המדינה נגד העבריין ניבי זגורי. על פי כתב האישום, הוא מכר מטען חבלה מוכן להפעלה לאנשיו של זגורי תמורת 9,000 שקלים.

בפברואר 2024, חתם על הסדר טיעון עם הפרקליטות, לפיו ירצה 10 שנות מאסר. לפי ההסדר, מור העיד שלא ידע שהמטען ישמש לחיסולו של קורקוס. כיוון שכבר שהה במאסר 7 שנים מתוך ה-10 שנגזרו עליו, צפוי מור להשתחרר מהכלא בשנת 2027<ref></ref>.

== חיים אישיים ==
מור אב לשלושה מנישואיו הראשונים. אחיו, בדרי מור, שהיה גם הוא עבריין מורשע, נרצח ביולי 2014. אחיינו, רפי בן שלום, שהיה אחד מראשי ארגונו, שהורשע בשני ניסיונות רצח של דמויות המזוהות עם שמוליק הרוש, יריבו המר של מור, נרצח בטירת כרמל בנובמבר 2022<ref></ref> מור התחתן בשנית בכלא, ולאחר כשלוש שנים התגרש. כמה חודשים לאחר מכן התחתן מור בשלישית עם סוהרת שהתפטרה מתפקידה בשביל להתחתן איתו.

== הערות שוליים ==

קטגוריה:ישראל: פשע מאורגן
קטגוריה:מורשעים בעבירות רכוש בישראל
קטגוריה:מורשעים בפגיעה בעובד ציבור בישראל
קטגוריה:ישראלים שנולדו ב-1979
חדף אירופי

חדף אירופי (שם מדעי: Sorex araneus) הוא מין של יונק קטן ממשפחת החדפיים החי בטבע במזרח אירופה, סקנדינביה, בריטניה, רוסיה ומערב אסיה. כשמו האנגלי (Common shrew) הוא נפוץ מאוד בתחומי תפוצתו ושימורו הוא "ללא חשש".

==תיאור==
חדף זה מגיע לאורך 55 עד 82 מ"מ ומשקלו 5 עד 12 גרם בממוצע. הוא בעל פרווה עבה בצבע חום-אפרפר עם גוונים אדומים והבטן לבנה. הוא בעל חוטם מוארך עם שפמות ארוכים העוזרים לחוש את סביבתו והוא בעל רגליים קצרות וזנב ורדרדים ועירומים משיער.

החדפים ידועים בכך שהם לא ישנים כלל, אלא מתרוצצים ללא הרף בחיפוש אחר מזון. החדף ניזון רק מטרף חי של חרקים, עכבישים, חלזונות וחשופיות, דו-חיים, זוחלים קטנים, ביצים ומכרסמים קטנים. החדף הפעיל צורך 200% עד 300% ממשקלו בארוחה והוא חייב לאכול כל שעתיים או שלוש שעות כדי לא לגווע. החדף גם נמנע מתרדמת חורף מאותה סיבה.

החדפים מתרבים בין אפריל לספטמבר, לרוב בחודשי הקיץ, כשההריון לוקח 24 עד 25 יום. הנקבה יולדת חמישה עד שבעה גורים הנגמלים כעבור בערך 20 יום. צעירי החדפים עוקבים בשיירה אחרי אימם, אוחזים בזנבה ובזנב אחיהם בטור עורפי. הם לומדים לאכול חרקים מגיל צעיר מאוד.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:חדפיים
קטגוריה:הממלכה המאוחדת: יונקים
קטגוריה:בעלי חיים שתוארו ב-1758
פרגה ליידי

פרגה ליידי (בצ'כית: Praga Lady) היא מכונית משפחתית גדולה מתוצרת יצרנית המטוסים והרכב הצ'כית Praga (company) אשר יוצרה בין השנים 1935–1947 בצ'כיה.

=="פרגה ליידי"==

* 5 נוסעים.
* 4 דלתות (דלתות קדמיות "דלתות התאבדות").
* מנוע קדמי.
* מנוע בנזין.
* מנוע קירור מים.
* 1 מאייד מתוצרת "Zenith" מסוג "Solex".

===תצורות===
* 4 דלתות - סדאן.
* 2 דלתות - קבריולה.

== גלריה ==
<gallery mode="packed" heights="120">
קובץ:1937 Praga Lady 4-door saloon, front right.jpg | "פרגה ליידי", שנת 1937
קובץ:1937 Praga Lady 4-door saloon, rear right.jpg | "פרגה ליידי", שנת 1937
קובץ:Praha, kostel U Jákobova žebříku, pragovka.jpg | "פרגה ליידי"
קובץ:Praga Lady 1938.JPG | "פרגה ליידי", שנת 1938 - קבריולה
קובץ:1936 Praga Lady, Fakulta dopravní ČVUT v Praze, Český kabriolet a kupé v průběhu století.jpg | "פרגה ליידי"
שנת 1936 - קבריולה
קובץ:1935 Praga Lady cabriolet, Oldtimer Rally in the Beskids.jpg | "פרגה ליידי", שנת 1935
קובץ:Praga Lady.jpg | "פרגה ליידי"
</gallery>

==ראו גם==
* פרגה RV
* פרגה גרנד

== קישורים חיצוניים ==

* 

==הערות שוליים==

קטגוריה:כלי רכב שהושקו ב-1935
קטגוריה:מכוניות משפחתיות גדולות
קטגוריה:מכוניות קבריולה
קטגוריה:כלי רכב המיוצרים בצ'כיה
מתחם המפרץ הפרסי

מתחם המפרץ הפרסי הוא קניון הממוקם בשיראז שבאיראן. זהו הקניון ה-12 בגודלו בעולם<ref></ref><ref></ref><ref></ref>, כמו כן זהו הקניון השני בגודלו באיראן מבחינת מספר החנויות אחרי קניון איראן<ref name="CW">[http://www.constructionweekonline.com/article-12907-iran-to-open-830m-fars-shopping-mall-in-shiraz/ Iran to open 830m Fars Shopping Centre], Construction Weekly Online</ref>. הקניון נפתח בספטמבר 2011, מספר שנים לפני פתיחת קניון איראן.מלון פארס (בבנייה), חלק מהמתחם 
במתחם יש כ-2,500 חנויות המשתרעות על שטח של כ-450,000 מ"ר<ref></ref><ref></ref>.

מלבד החנויות יש במתחם את בית המלון הבינלאומי "מלון פארס" שבסיום בנייתו יכיל כ-262 חדרים ויגיע לגובה של כ-150 מטר. בקניון יש גם מגרש טניס, מרכז כנסים ואף מנחת מסוקים. בנוסף לכל אלו ישנם שני פארקי שעשועים בקניון, פארק שעשועים חיצוני בשם איראן לנד שנחנך ביוני 2013 ומשתרע על שטח של כ-37,000 מ"ר וכן גם פארק שעשועים קטן יותר המשתרע על שטח של כ-280,00 מ"ר. פארקי השעשועים מכילים מכונות בהם ניתן לשחק משחקי וידאו, אולם באולינג ואולם עם שולחנות ביליארד של כ-3 קומות. בקניון יש גם שישה בתי קולנוע עם כ-240 מושבים. המתחם כולל כ-4 קומות של חניון שיכול להכיל בסך הכל 5,500 כלי רכב<ref></ref>.

==קישורים חיצוניים==

* 

== הערות שוליים ==

קטגוריה:שיראז: מבנים
קטגוריה:איראן: כלכלה
קטגוריה:מרכזי קניות
קניון האמירויות

קניון האמירויות (בערבית: مول الإمارات) הוא קניון שנמצא בדובאי שבאיחוד האמירויות הערביות. הקניון נפתח בספטמבר 2005.

הקניון מכיל מספר קומות שהם יש כ-630 חנויות קמעונאיות, כ-7900 מקומות חניה, מעל 100 מסעדות ובתי קפה ואף כ-80 חנויות יוקרה, מלבד אלו בשטח הקניון יש גם את תיאטרון והאמנויות הקהילתי של דובאי שמכיל כ-500 מקומות ישיבה<ref></ref><ref name="mydestination.com"></ref>.

בין הרשתות להם יש חנויות בקניון נמנים צ'יזקייק פקטורי, האגן דאז, קרפור, מרקס אנד ספנסר וכן רשתות רבות נוספות.

בנובמבר 2005 הוא זכה בתואר הקניון החדש המוביל בעולם בטקס פרסי הנסיעות העולמיים שהתקיים בלונדון<ref name="dubaifaqs"></ref>. בשנת 2017, בחר עיתון העסקים האמריקאי, פורבס בקניון האמירויות כאחד מחמשת הקניונים המובילים בדובאי<ref></ref>.

בשטח הפארק קיים פארק השלג המקורה הגדול בעולם "סקי דובאי" וכן מרכז בילוי למשפחות שכולל אולם עם כ-180 מכונות משחק, שולחנות ביליארד וכן כ-12 מסלולי באולינג.

הפרויקט הושק באוקטובר 2003 והקמתו עלתה כ-800 מיליון דירהם, סוג האדריכלות במתחם בן שלוש הקומות משלבת מספר אלמנטים בסגנון ערבי וים תיכוני<ref name="auto"></ref>.

הקניון נפתח לעסקים ב־28 בספטמבר 2005 עם טקס חניכה רשמית חודש לאחר הפתיחה<ref></ref>.

== גלריה ==
<gallery>
קובץ:Mall of the Emirates (under construction NOV 2004).jpg|הקניון בעת הקמתו, נובמבר 2004
קובץ:Mall of the Emirates (3679338750).jpg|הקניון
קובץ:Mall of the Emirates 01.jpg|הקניון, במרכז התמונה יש עמדת מכירה של רשת סמסונג אלקטרוניקה
</gallery>

==קישורים חיצוניים==

* 

== הערות שוליים ==

קטגוריה:דובאי: מבנים
קטגוריה:מרכזי קניות
איסקאז

איסקאז (בהונגרית: Iszkáz) הוא כפר במחוז וספרם שבמרכז הונגריה.
כמו כפרים רבים באירופה גם באיסקאז מספר התושבים נמצא בירידה. כך, בשנת 1990 חיו בכפר 506 תושבים, ובשנת 2019 רק 328 תושבים.

הכפר הוקם בשנת 1947 מאיחוד של הכפרים אלשויסקאז (Alsóiszkáz), פלשיסקאז (Felsőiszkáz), קזפיסקאז (Középiszkáz).

==יהודי הכפרים המרכיבים את איסקאז==
===יהודי אלשויסקאז===
באלשויסקאז חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|12
|201
|-
|1910
|3
|
|-
|1920
|5
|
|-
|}

===יהודי פלשיסקאז===
בפלשיסקאז חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|5
|300
|-
|1910
|3
|
|-
|1920
|6
|
|-
|1930
|5
|
|-
|}

===יהודי קזפיסקאז===
בקזפיסקאז חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|43
|
|-
|1880
|18
|540
|-
|1910
|10
|
|-
|1920
|5
|
|-
|1941
|4
|564
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
פרגה NDO

פרגה NDO (בצ'כית: Praga NDO) הוא אוטובוס מתוצרת יצרנית המטוסים והרכב הצ'כית Praga (company) אשר יוצר בצ'כיה בין השנים 1930 – 1948.

=="פרגה NDO"==
* אוטובוס מכונף (bonneted bus) עם מנוע קדמי - המכסה מעל המנוע מאפשר גישה לתא המנוע.
* מנוע דיזל.
* תמסורת ידנית - 5 מהירויות.
* דגם "פרגה NDO" צולם בסרט הצ'כי "Rodinné trampoty oficiála Trísky" שיצא לאקרנים בשנת 1949.

===דגמים===
* "פרגה NDO" עם שלדה קצרה - 42 נוסעים, 1 דלת כניסה רחבה.
* "פרגה NDO" עם שלדה ארוכה - 65 נוסעים, 2 דלתות כניסה רחבות.

==תמונות==
<gallery mode="packed" heights="150">
קובץ:PragaNDOVysokéMýto2009III.JPG | "פרגה NDO"
קובץ:PragaNDOVysokéMýto2009I.JPG | "פרגה NDO"
קובץ:PragaNDOVysokéMýto2009IV.JPG | "פרגה NDO"
</gallery>

==ראו גם==
* פרגה RV
* פרגה סופר פיקולו
* פרגה גרנד

== קישורים חיצוניים ==

==הערות שוליים==

קטגוריה:כלי רכב שהושקו ב-1930
קטגוריה:אוטובוסים
קטגוריה:כלי רכב המיוצרים בצ'כיה
קמונד

קמונד (בהונגרית: Kamond) הוא כפר במחוז וספרם שבמרכז הונגריה.
כמו כפרים רבים באירופה גם בקמונד מספר התושבים נמצא בירידה. כך, בשנת 1990 חיו בכפר 503 תושבים, ובשנת 2019 רק 415 תושבים.

הכפר הוקם בשנת 1954 מאיחוד של הכפרים קישקמונד (Kiskamond), נגיקמונד (Nagykamond).

==יהודי הכפרים המרכיבים את קמונד==
===יהודי קישקמונד===
בקישקמונד חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|6
|424
|-
|1941
|7
|343
|-
|}

===יהודי נגיקמונד===
בנגיקמונד חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|3
|
|-
|1880
|19
|479
|-
|1910
|5
|
|-
|1920
|1
|
|-
|1930
|1
|
|-
|1941
|6
|475
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
שאנדור פלודי

שאנדור פלודי (במקור ואטרסדורף,<ref>Az engedélyt tartalmazó BM rendelet száma/évszáma: 52676/1886. Névváltoztatási kimutatások 1886. év 15. oldal 15. sor</ref> (בהונגרית: Faludi Sándor; דווצ'ר, 22 בנובמבר 1873 – בודפשט, 19 באפריל 1945)<ref></ref> היה במאי תיאטרון, בנו של גאבור פלודי, אחיו התאום של ינה פלודי ואחיו הצעיר של מיקלוש פלודי.

== ביוגרפיה ==
כמו אביו ואחיו, גם הוא נמשך לתיאטרון בכוח שלא ניתן היה לעמוד בפניו. הוא הפסיק את מהקריירה שלו עד אותו הזמן, הצטרף לתיאטרון הקומדיה של בודפשט בשנת 1902, שם אביו חלק איתו את חובות מנהל התיאטרון. במהלך מלחמת העולם הראשונה לחם בחזית והגיע לדרגת סרן כקצין ארטילריה. בשנת 1917 אביו, גאבור פלודי שכר גם את תיאטרון "אופרת העם" ושאנדור פלודי קיבל על עצמו את ניהול המוסד, במשותף עם השחקן דז'ה טפולצאי. הם הצליחו להסדיר גם את העניינים האמנותיים והמנהליים של התיאטרון. לאחר מותו הפתאומי של טפולצאי בשנת 1925 הוא הפך לשוכר ולמנהל של תיאטרון האופרטה של בודפשט עד 1929. בשנים 1931–1932 היה המנהל האמנותי של התיאטרון ההונגרי, ואז בשנת 1933 ניהל שוב את תיאטרון האופרטה. בשנים 1935–1936 היה חבר בוועד המנהל של תיאטרון קיראי.

== משפחתו ==
אשתו הייתה מרגיט ווֹלַאק, אותה נשא לאישה ב־15 בדצמבר 1904 בבודפשט.<ref></ref>

== לקריאה נוספת ==
* [http://mek.oszk.hu/02100/02139/html/sz07/21.html לקסיקון התיאטרון ההונגרי]
* [http://mek.oszk.hu/08700/08756/html/I/szin_I.0559.pdf לקסיקון משחק הבמה ההונגרי]

== הערות שוליים ==

קטגוריה:מפיקי תיאטרון
קטגוריה:חיילים יהודים במלחמת העולם הראשונה
קטגוריה:אנשי צבא אוסטרו-הונגרים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:במאי תיאטרון יהודים הונגרים
קטגוריה:משפחת פלודי
קטגוריה:דווצ'ר: אישים
קטגוריה:הונגרים שנולדו ב-1873
קטגוריה:הונגרים שנפטרו ב-1945
ישראל אלתר גרובייס

ישראל אלתר גרובייס (נולד ב-1986, ה'תשמ"ו) הוא עיתונאי, פובליציסט, עורך המגזין התורני "קולמוס", עורך משנה ובעל טור שבועי ב"מגזין משפחה". לשעבר עורך מגזין בקהילה.<ref></ref>

== ביוגרפיה ==
נולד ב-1986 באשדוד לדוד שמשון גרובייס חסיד גור. אביו הוא נכדו של שמואל אהרון שזורי. למד בישיבות חסידות גור בתל אביב ובערד.<ref></ref>

את דרכו העיתונאית החל במגזין בקהילה. קודם לכן שימש כעורך תורני במכון עוז והדר.<ref></ref>

בשנת ה'תש"ף (2020) מונה למשנה לעורך המגזין של עיתון משפחה.<ref></ref> הוא כותב שם טור שבועי במוסף החדשות וכן עורך טור שנמסר על ידי הרב ישראל מאיר לאו המודפס במגזין. הוא נחשב לעיתונאי שמרן.<ref></ref>

החל מפסח תשפ"ב הוא עורך של הירחון התורני "קולמוס" של עיתון משפחה.<ref></ref>

לאלתר ידע רב בהיסטוריה חסידית של פולין שבין שתי מלחמות העולם.<ref></ref> ואף כתב מאמרים בעיתון המודיע העוסקים בנושא.

גרובייס מגיש פודקאסט בשם "קורת רוח" בנושאי יהדות יחד עם אפרים זלמן גלינסקי.<ref></ref>

== חיים אישים ==
גרובייס מתגורר בבית שמש.

== קישורים חיצוניים ==
* [https://mishpachakorasruach.podbean.com/ פודקאסט 'קורת רוח' בהגשתו].
* [https://iyun.org.il/author/y-grob/?gclid=CjwKCAiA4o79BRBvEiwAjteoYHyqxHDOn_YF8RvXjpSFlZwfS-hAPb0l7K5nRSjp_dnr6fdVHHEpxBoCUUAQAvD_BwE מאמרים של ישראל א' גרובייס], אתר צריך עיון.
* [https://iyun.org.il/event/לעובדה-ולשומרה-החרדים-העובדים-מפגש-י/ "לעובדה ולשומרה" – החרדים העובדים, פאנל בראשותו בנושא החרדים העובדים], ט"ו באייר ה'תשע"ז.
* [https://www.kikar.co.il/357627.html הווי פיקח ושתוק. למה היהודים החרדים שותקים כבר שבעים ושניים ימי עצמאות וזיכרון?], ישראל א' גרובייס.
* ישראל אלתר גרובייס, [https://www.kikar.co.il/385906.html טור לחרדי העובד], כיכר השבת

== הערות שוליים ==

קטגוריה:חסידי גור
קטגוריה:סגל בקהילה
קטגוריה:סגל משפחה
קטגוריה:סגל עוז והדר
קטגוריה:עיתונאים חרדים ישראלים
קטגוריה:ישראלים שנולדו ב-1986
ישראל אלתר גרובייס
קטגוריה:בית שמש: אישים
נימיוקואלה

נימיוקואלה (שם מדעי: Nimiokoala; מילולית: "קואלה עודפת", בשל מבנה השיניים הטוחנות המוזרות שלה) הוא סוג יונק כיס נכחד ממשפחת הקואליים, שהתקיים במשך תקופת המיוקן באוסטרליה לפני 23 עד 16 מיליון שנה בקירוב. היא קרובתה של הליטוקואלה (Litokoala), שחיה לצידה ביערות אוסטרליה ויחדיו הם מהמוקדמים שבקואלות ואולי מאבות הקואלה המודרנית.

סוג זה התגלה לראשונה מממצאי מאובנים באתר ריברסליי שבקווינסלנד ותואר ב-1997 בידי החוקרים בלאק וארצ'ר. הסוג הכיל מין בודד - Nimiokoala greystanesi, הקרוי על שם תיכון גרייסטנס (Greystanes High School). קואלה זו ידועה ממספר גדול של שרידי לסת תחתונה ושיניים טוחנות אך לא נמצא גוף שלם שלה.

היא הגיעה לגודל של 25 עד 30 ס"מ ולמשקל של 3.5 ק"ג, כך שהייתה קטנה בהרבה מהקואלה החיה. היא הייתה בעלת לסתות מוארכות ודקות יותר מקרובתה, בעלת ראייה טובה יותר ואולי הייתה זריזה בהרבה. מבנה השיניים התאים לגזירת עלים, כך שהייתה הרביוורית. המבנה של עיניה הגדולות יותר ועצם הרקה הרחבה יותר, העניקו לה שטח ראייה ושמיעה רחבים, כך שייתכן שהייתה פעילת לילה ותיקשרה בקולות נמוכים עם פרטים אחרים.

הקואלה חיה ביערות גשם או סביבות יערות סמוכים למים, אשר שפעו בקווינסלנד הקדומה וכנראה שהיא נכחדה בסוף המיוקן, עם התייבשות מקורות המים והיערות.

==קישורים חיצוניים==

קטגוריה:בעלי חיים שתוארו ב-1997
קטגוריה:טקסונים שתוארו בידי מייק ארצ'ר
קטגוריה:קואליים
קטגוריה:קנגוראים פרהיסטוריים
קטגוריה:כיסאים שחיו בנאוגן
קטגוריה:מאובני טקסונים שתוארו ב-1997
סנטאבו

סנטאבו (בספרדית ובפורטוגזית: Centavo; מילולית: מאית) היא יחידת מטבע שערכה הוא מאית אחת מיחידת המטבע הבסיסית במדינות רבות בעולם בעיקר באמריקה הלטינית. המונח מתייחס גם לסכום שערכו הוא מאית המטבע הבסיסי וגם למטבע בעל אותו ערך.

מקור השם הוא במילה הלטינית סנטום (Centum), שפרושה מאה עם המוספית אבו (avo) מוספית שפירושה חלק.

השם סנטאבו (ברבים סנטאבוס) נהוג בעיקר במדינות דוברות ספרדית ופורטוגזית. בשפות אחרות יש שמות מאותו מקור: סנט באנגלית, סנטים בצרפתית, צ'נטזימו באיטלקית, ובחלק מהמדינות הדוברות ספרדית ופורטגזית משתמשים במונח סנטימו או סנטיסימו במקום במונח סנטאבו, שגם הוא נגזר מאותה מילה לטינית.

== שימוש ==
מטבעות שיחידת המשנה שלהן היא סנטאבו כיום:מטבע סנטאבו ברזילאי משני צדדיו, 1998
מטבע 10 סנטאבוס בוליביאנים משני צדדיו, 2017
מטבע 5 סנטאבוס הונדורים משני צדדיו, 1989
* אשקודו של כף ורדה
* בוליביאנו
* למפירה הונדורית
* מטיקל מוזמביקי
* פסו ארגנטינאי
* פסו דומיניקני
* פסו מקסיקני
* פסו קובני
* פסו פיליפיני (שני המונחים סנטימוס וסנטאבוס משמשים במקביל)
* פסו קולומביאני
* קורדובה ניקרגואית
* קצאל גוואטמלי
* ריאל ברזילאי
* מטבעות סנטאבו של מזרח טימור
* מטבעות סנטאבו אקוודורים

== שימוש בעבר ==
מטבעות שיחידת המשנה שלהן הייתה סנטאבו שכבר אינם בשימוש:
* אשקודו גינאי פורטוגזי (גינאה ביסאו לפני עצמאותה מפורטוגל)
* אשקודו הודי פורטוגזי
* אשקודו מוזמביקי
* אשקודו של סאו טומה ופרינסיפה
* אשקודו פורטוגזי (לפני כניסת האירו)
* ונצואלנו
* סוקרה אקוודורי (מטבעות סנטאבו חדשים המשיכו להסתובב לאחר שהסוקרה הוחלף בדולר אמריקני בשנת 2000)
* פסו גינאה ביסאו
* פסו ונצואלני
* פסו פורטוריקני
* פסו צ'יליאני (הפסו הצ'ילאני עדיין בשימוש אך ב-1984 הפסיקו להשתמש בסנטאבו)
* קולון אל-סלוודורי
* קולון קוסטה-ריקני (בשנים 1917 עד 1920 בלבד, הקולון עדיין בשימוש)
* קרוזאדו ברזילאי (בשנים 1986 עד 1989)
* קרוזאדו חדש ברזילאי (בשנים 1989–1990)
* קרוזיירו ברזילאי (בין השנים 1942 ל-1986 ובין השנים 1990 ל-1993)

== ראו גם ==
* סנט (מטבע)
* מטבע

== הערות שוליים ==

קטגוריה:מטבעות
פרגה אלפא

פרגה אלפא (בצ'כית: Praga Alfa) היא מכונית סלון מתוצרת יצרנית המטוסים והרכב הצ'כית Praga (company) אשר יוצרה בין השנים 1914–1913 ולאחר מלחמת העולם הראשונה בין השנים 1937–1919.

בין השנים 1914 – 1913 "פרגה גרנד" יוצרה באימפריה האוסטרו-הונגרית (דגם Alfa 5/15HP יוצר עד שנת 1926).

בין השנים 1937–1919 "פרגה גרנד" יוצרה בצ'כיה (ביו השנים 1927–1937 יוצר דגם Alfa 8/25HP).

==נתונים==
* בתקופת מלחמת העולם הראשונה דגם "פרגה אלפא" לא יוצר.
* בין השנים 1927–1929 יוצרו 2,500 יחידות.
* מנוע קדמי.
* מנוע בנזין.
* סוג הנעה: הנעה אחורית.
===סדרות===
* "Alfa 5/15HP"
* "Alfa 8/25HP"

===תצורות===
* 4 דלתות, 6 מושבים - לימוזינה (סדרה Alfa 8/25HP)).
* 4 דלתות, 4 מושבים - סגנון גוף "Phaeton" (סדרה Alfa 5/15HP, סדרה Alfa 8/25HP).
* 4 דלתות, 6 מושבים - קבריולה סדרה Alfa 8/25HP).
* 2 דלתות, 4 מושבים - קבריולה (סדרה Alfa 5/15HP, סדרה Alfa 8/25HP).
* 2 דלתות, 2 מושבים - קופה סדרה Alfa 8/25HP).

== גלריה ==
<gallery mode="packed" heights="120">
קובץ:1913 Praga Alfa 5-15 HP.JPG | "פרגה אלפא", דגם Alfa 5/15HP, שנת 1913
קובץ:Praha, Fakulta dopravní ČVUT v Praze, Český kabriolet a kupé v průběhu století (55).jpg | "פרגה אלפא", דגם Alfa5/15HP
קובץ:Praga Alfa (1).jpg | "פרגה אלפא", דגם Alfa5/15HP
</gallery>

<gallery mode="packed" heights="120">
קובץ:Praga Alfa (1930) - front.jpg | "פרגה אלפא", דגם Alfa 8/25HP, שנת 1930
קובץ: Praga Alfa 04.jpg| "פרגה אלפא", דגם Alfa 8/25HP
קובץ:Automobiles in Prague - gravitat-OFF - Durch Prag mit Praga-Automobil.jpg | "פרגה אלפא", דגם Alfa 8/25HP
קובץ:Praga0001.jpg | "פרגה אלפא", דגם Alfa 8/25HP, שנת 1933
</gallery>

==ראו גם==
* פרגה גרנד
* פרגה RV
* פרגה סופר פיקולו

== קישורים חיצוניים ==

* 

==הערות שוליים==

קטגוריה:כלי רכב שהושקו ב-1913
קטגוריה:מכוניות סלון
קטגוריה:מכוניות קבריולה
קטגוריה:לימוזינה
קטגוריה:כלי רכב שיוצרו באימפריה האוסטרו-הונגרית
קטגוריה:כלי רכב המיוצרים בצ'כיה
ספיטהד

סְפִּיטְהֶד (באנגלית: Spithead) היא תחנת עגינה בסולנט, בין האי ווייט לחוף המפשייר. תחנת העגינה נקראת על שם לשון החוף (spit of land) המשתרעת דרומה מחוף המפשייר לאורך 5 ק"מ.

== היסטוריה ==
מאז ימי אדוארד השלישי, הייתה ספיטד תחנת עגינה של הצי הבריטי. בזכותה מיקומה הגאוגרפי שימשה ספיטהד כבסיס השולט על תעלת למאנש. תחנת העגינה זכתה לחשיבות מיוחדת כאשר נקבע כי פורטסמות' תהיה הבסיס הראשי של הצי המלכותי. לאחר קביעה זו נבנו ביצורים חדשים באזור תחנת העגינה, וביניהם מצודת סאות'סי. מאז שלטונו של הנרי החמישי, נערכה ביקורת מלכותית על הצי על דרך ספיטהד, שהפכה מאוחר יותר ל"סקירה הבין-לאומית".<ref></ref> הספינות המייצגות ביותר של הצי נוכחות בחגיגות ההכתרה. ב-1937, הופיעה ספינת הקרב Petropavlovsk מברית המועצות. במסקר 1953 השתתפה הספינה הקלה Sverdlov מברית המועצות.

ב-1782, הספינה HMS Royal George שקעה באזור, באירוע שבו ניספו 800–1,200 בני אדם.<ref name="JT"></ref><ref></ref>

ב-1797 התרחשה במקום מרידת מלחים גדולה של מלחי הצי המלכותי הבריטי.<ref name=":0"></ref><ref></ref>

מאז המאה ה-19 האזור הוא מרכז ההפלגה העיקרי באנגליה, וכן המרכז הגדול ביותר מבחינת מועדוני היאכטות באנגליה.<ref></ref>

== קישורים חיצוניים ==

* 
<div class="mw-content-ltr">
* [http://www.visionofbritain.org.uk/place/23997 Spithead Hampshire at A Vision of Britain]
</div>

== הערות שוליים ==

קטגוריה:תחבורה ימית בין-לאומית
קטגוריה:המפשייר
קטגוריה:האי וייט (תעלת למאנש)
קטגוריה:אנגליה: תחבורה
נייתן הול

נייתן קלסי הול (באנגלית: Nathan Kelsey Hall; 28 במרץ 1810 – 2 במרץ 1874) היה פוליטיקאי ושופט אמריקאי, שכיהן כחבר בית הנבחרים של ארצות הברית מטעם מדינת ניו יורק, כמנהל הכללי של דואר ארצות הברית וכשופט בית המשפט הפדרלי של מחוז צפון ניו יורק.

==ראשית חייו==
נייתן הול נולד במרסלוס שבמחוז אונונדאגה שבמדינת ניו יורק. בצעירותו עברה המשפחה למחוז אירי, שם הוא התחנך בבתי הספר של המחוז ועסק בייצור נעליים ובעבודות חקלאיות. ב-1832 הוא למד משפטים בהנחייתו של מי שלימים יכהן כנשיא ארצות הברית מילרד פילמור. לאחר מכן ועד 1850 הוא עסק בעריכת דין בבאפלו. בשנים 1832–1838 הוא היה פקיד של מועצת המפקחים של מחוז אירי. בשנים 1833–1834 הוא היה היועץ המשפטי של עיריית באפלו. בשנת 1837 הוא שימש כחבר מועצת העיר. בשנים 1841–1845 הוא היה שופט בבית המשפט לעתירות של מחוז אירי. ב-1846 הוא היה חבר האספה המדינתית של מדינת ניו יורק.
==קריירה בקונגרס ובממשל הפדרלי==
ב-1846 נבחר הול כחבר בית הנבחרים של ארצות הברית מטעם מדינת ניו יורק והמפלגה הוויגית וכיהן בו בשנים 1847–1849. ב-1848 לא הוצגה מועמדותו לבחירה מחדש. בשנים 1850–1852 הוא כיהן כמנהל הכללי של דואר ארצות הברית בממשלו של הנשיא מילרד פילמור.
==שופט פדרלי==
ב-13 באוגוסט 1852 מינה הנשיא פילמור את הול כשופט בבית המשפט הפדרלי במחוז הצפוני של ניו יורק, מושב שהתפנה בעקבות התפטרותו של השופט אלפרד קונקלינג. ב-31 באוגוסט אישר הסנאט של ארצות הברית את המינוי ובאותו יום הוא נכנס לתפקידו. הול כיהן בתפקיד שיפוטי זה עד למותו.

==קישורים חיצוניים==

* 
* [https://www.fjc.gov/node/1381676 נייתן הול] באתר המידע על השופטים הפדרליים 
* 
* 

קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל מילרד פילמור
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הוויגית
קטגוריה:שופטי בתי המשפט הפדרליים המחוזיים של ארצות הברית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1810
קטגוריה:אמריקאים שנפטרו ב-1874
צבעים (אלבום)

צבעים הוא אלבום הבכורה של המוזיקאי הישראלי גיל ויין. האלבום יצא לאור ב-22 באוקטובר 2019 על ידי חברת התקליטים הליקון. כל השירים מתוך האלבום יצאו קודם לכן כסינגלים.

== רקע והפקה ==
בשנת 2017, לאחר פעילות תחת שם הבמה "די ג'יי אונלי", במהלכה יצר, בין היתר, את הלהיטים "עד המדבר" ו"מסיבה בחיפה", החליט וינגרטן לשנות את שמו המקצועי ל"גיל ויין". על ההחלטה אמר ויין בראיון למאקו:

בסמוך לכך, הוציא את הסינגל הראשון מתוך האלבום ותחת שם זה, "אל תשאלי", שבוצע על ידי יוצא העונה הרביעית של תוכנית המציאות The Voice ישראל בניה ברבי. השיר היה ללהיט בכך שהיה לשיר הפריצה של וינגרטן וברבי, הגיע למקום הראשון במצעד השבועי של חברת מדיה פורסט, ואף למקום ה-2 במצעד ההשמעות ברדיו השנתי של החברה וה-11 במצעדים השנתיים של גלגלצ וכאן גימל בהתאמה. הסינגל הרביעי מתוך האלבום, "צבעים", בביצוע רון בוחניק, היה ללהיט אף הוא, הגיע לצמרת המצעדים השבועיים והשנתיים של תחנות הרדיו והיה לשיר הישראלי העשירי המושמע ביותר לפי נתוני ספוטיפיי ישראל.

== ביקורת ==
דודי פטימר ממעריב אונליין העניק לאלבום ביקורת חיובית, תוך ששיבח את ההפקה המוזיקלית באלבום וכן את בחירת המבצעים, ואמר: "בשורה התחתונה, זה אלבום אקלקטי בסגנונותיו, קל לעיכול, שמגיש למאזין את המיינסטרים בכפית זהב, תוך שימוש ברגש ונשמה".

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומים בעברית
קטגוריה:אלבומים שהופקו על ידי גיל ויין
קטגוריה:אלבומי פופ
קטגוריה:אלבומי חברת הליקון
ינה פלודי

ינה פלודי (במקור ואטרסדורף,<ref>Az engedélyt tartalmazó BM rendelet száma/évszáma: 52676/1886 Névváltoztatási kimutatások 1886. év 15. oldal 16. sor</ref> (בהונגרית: Faludi Jenő; דווצ'ר, 22 בנובמבר 1873 - בודפשט, 17 באוקטובר 1933)<ref>Halálesete bejegyezve a Bp. VIII. ker. állami halotti akv. 1889/1933. folyószáma alatt.</ref> היה במאי תיאטרון הונגרי-יהודי בנו של גאבור פלודי, אחיו התאום של שאנדור פלודי וגיסו של הכלכלן ומהנדס ינה ואז'וני שהיה נשיא חברת רכבות הונגריה (מ.א.ב).

== ביוגרפיה ==
בחזית [[תיאטרון הקומדיה של בודפשט בשנת 1905. בימין מיקלוש פלודי באמצע ינה פלודי וקיצוני משמאל ינה הלטאי בן דודו של בנימין זאב הרצל]]
פלודי נולד במשפחה יהודית כבנם של גאבור פלודי (1846–1932), מנהל ובמאי תיאטרון, ויוזפה לוי (1846–1894). את לימודיו סיים בבודפשט ולאחר שסיים את לימודיו בגימנסיה נרשם לאוניברסיטת בודפשט ללימודי משפטים והפך דוקטור למשפטים בשנת 1897 ולעורך דין בשנת 1900. בשנת 1902 נבחר כעורך הדין של התאחדות השחקנים הארצית ובמשך 15 שנים השתתף באופן אינטנסיבי בעבודת ההתאחדות. הוא הפסיק את העיסוק המשפטי שלו בשנת 1911 והתיישב במועצת המנהלים של תיאטרון הקומדיה של בודפשט, שם עבד כמנהל אמנותי תחת הניהול של אביו, גאבור פלודי, עד 1921. בפרוץ מלחמת העולם הראשונה (1914) התגייס לצבא בדרגת סגן מילואים, שירת במלחמה במשך 33 חודשים והיה מפקד בית הספר למתנדבים בבודפשט. בשנת 1917 השתלט אביו על "התיאטרון העירוני" (Városi Színház). אז ינה פלודי השתחרר משירותו הצבאי כדי לארגן את סגל השחקנים החדש של התיאטרון. בשנת 1924 הפך למנהל האמנותי של חמישה תיאטראות שהתאחדו, ובשנת 1925, לאחר כישלון האיחוד, הפך למנהל האמנותי של "התיאטרון ההונגרי" (Magyar Színház) עד שנת 1929. כמנהל תיאטרון התאפיין בחיפוש אחר אפשרויות אמנותיות חדשות, עם מטרה מוגדרת ואנרגיה בלתי נדלית.

הוא הובא למנוחת עולמים בבית הקברות היהודי ברחוב קוזמה בבודפשט.

אשתו הייתה אילקה שטרן (1879–1974)<ref></ref>, איתה התחתן ב־7 במאי 1902 בבודפשט<ref></ref>.

== לקריאה נוספת ==
* [http://mek.oszk.hu/02100/02139/html/sz07/18.html לקסיקון אמנות התיאטרון ההונגרית] . ג'רג' סקיי. בודפשט, 1994.
* [http://mek.oszk.hu/08700/08756/html/I/szin_I.0558.pdf לקסיקון משחק הבמה ההונגרי.] אלאדר שפלין. בודפשט, המכון לפנסיה של איגוד השחקנים הלאומי, 1929.
* לקסיקון יהודי הונגרי. פטר אויווארי. בודפשט 1929. [http://mek.niif.hu/04000/04093/html/0264.html גישה מקוונת]
==קישורים חיצוניים==

* 

== הערות שוליים ==

קטגוריה:עורכי דין יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:חיילים יהודים במלחמת העולם הראשונה
קטגוריה:במאי תיאטרון יהודים הונגרים
קטגוריה:מפיקי תיאטרון
קטגוריה:אנשי צבא אוסטרו-הונגרים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:דווצ'ר: אישים
קטגוריה:משפחת פלודי
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1873
קטגוריה:נפטרים ב-1933
ג'ון וארלי (צייר)

ג'ון וארלי (באנגלית: John Varley; 17 באוגוסט 1778 – 17 בנובמבר 1842) היה צייר אנגלי בצבעי מים, וחבר קרוב של ויליאם בלייק. הם שיתפו פעולה בשנים 1819–1820, בספר Visionary Heads, שנכתב על ידי וארלי ואוייר על ידי בלייק. הוא היה האח הבכור במשפחת אמנים: קורנליוס וארלי, ויליאם פליטווד וארלי ואליזבת, שהתחתנה עם הצייר ויליאם מולרידי.

== ביוגרפיה ==
ג'ון וארלי נולד בהאקני, ב־17 באוגוסט 1778. אביו, ריצ'רד וארלי, יליד לינקולנשייר, התיישב בלונדון לאחר מות אשתו הראשונה ביורקשייר. הוריו התייאשו מנטייתו לאמנות והפנו אותו להכשרה אצל צורף. אך עם מותם הוא הועסק תקופה קצרה אצל צייר פורטרטים בהולבורן, ואז, בגיל 15 או 16, הפך לתלמידו של ג'וזף צ'ארלס בארו שהיה לו בית ספר לציור בערב, פעמיים בשבוע בהולבורן. בארו היה זה שלקח את וארלי לסיור רישומים לפיטרבורו שממנו חזר כצייר מקצועי.<ref name=":0"></ref>

בשנת 1798 הציג ואלרי סקיצה יפה של קתדרלת פיטרבורו באקדמיה המלכותית לאמנויות והפך למציג קבוע באקדמיה המלכותית עד להקמת האגודה הוותיקה לצבעי מים בשנת 1805.

בשנת 1799 ביקר בצפון ויילס, ובנוף ההררי הפראי שלה מצא שאלה נושאים מתאימים ביותר עבורו. הוא חזר לאותו מחוז בשנת 1800, ושוב בשנת 1802, והציורים שייצר שם השפיעו בעוצמה על כל מהלך אומנותו.

כאחד ממייסדי האגודה הוותיקה לצבעי מים, וארלי הציג שם בעיקר מעל 700 ציורים. הוא גם הפך למאסטר מצליח להוראת רישום לתלמידים רבים ביניהם היו קופלי פילדינג, דייוויד קוקס, ג'ון לינל וויליאם טרנר, (אמן) מאוקספורד.<ref></ref>

למרות הצלחתו, משפחתו הגדלה התלוננה שהוא היה כל הזמן בקשיים כלכליים, "מכיוון שהיה איש עסקים גרוע וחסר תקווה ופסימיסט באופיו". וארלי היה מיומן במיוחד ביצירת תערובת של צבעי מים שהתאימו למצב הרוח של שלווה והרהורים שלעיתים קרובות ביקש לעורר ביצירותיו.

על פי המהדורה האחת-עשרה של אנציקלופדיה בריטניקה, "הנופים של וארלי הם חינניים וחגיגיים. הם פשוטים אך מטופלים בהרחבה, בעבודה עם מכחול מלא וגוונים שקופים ורעננים...אף שעבודותיו הן מדויקים וקונבנציונליים למדי, הם נחשבות כטובות ומצוינות בקומפוזיציה".

חלק מציורי צבעי המים הקודמים שלו, כולל "נופי התמזה", צוירו במקום והם בעלי ייחודיות גדולה יותר מציורי המאוחרים יותר, שהם בעיקר קומפוזיציות של נוף הררי ואגם, שהופקו ללא התייחסות ישירה לטבע."<ref name=":0" />

וארלי פרסם חוברת על עקרונות רישום הנוף, 1816–1821 וחוברת על אמנות הרישום בפרספקטיבה. הוא כתב טקסט אסטרולוגי (עם איורים) שכותרתו "על פיזיוגנומיה של גלגל המזלות" בשנת 1828.<ref></ref>

הוא נקבר בבית העלמין של קנסל גרין.

== גלריה ==
<gallery mode="packed" heights="160px">
File:The Straits of Gibraltar john varley.jpg | מיצר גילברלטר

File:On the Thames at Hammersmith MET DP843921.jpg | התמזה בהמרסמית'

File:View of the Town Hall - undated - John Varley I.webp | בית העירייה

File:John Varley - Varley-98313 - Moonlit capriccio - circa 1815.jpg | לאור הירח

File:John Varley, Sr. - Small Landscape (Dutch) - 1956.11.61 - Smithsonian American Art Museum.jpg | נוף הולנדי

File:John Varley - City on a river - Google Art Project.jpg | עיר ליד נהר

File:John Varley - Snowdon, North Wales.Jpeg | הרים בצפון ויילס

File:A View of Chester MET sf-rlc-1975-1-901.jpeg | צ'סטר
John Varley - Hackney Church.jpg | הכנסייה בהאקני

</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1778
קטגוריה:בריטים שנפטרו ב-1842
A Flock of Seagulls

A Flock of Seagulls (בתרגום מילולי: להקת שחפים) היא להקת גל חדש בריטית שהוקמה בשנת 1979 בליברפול על ידי מייק סקור, אחיו אליסטר ג'יימס סקור ופרנסיס פרנק מודסלי.

Flock of Seagulls הייתה אחת הלהקות המשפיעות ביותר בשנות השמונים, בעיקר בזכות הסגנון המוזיקלי הייחודי שלה בזכות הגיטריסט פול ריינולדס.

ללהקה היו שורה של סינגלים שהפכו ללהיטים בינלאומיים, וביניהם: "I Ran (So Far Away)", "Space Age Love Song", "Wishing (If I Had a Photograph of You)" ו-"The More You Live, the More You Love".

הלהקה התפרסמה לראשונה בשנות השמונים בזכות הקליפ לשיר "I Ran (So Far Away)" ששודר ב-MTV במהלך הפלישה הבריטית השנייה .<ref></ref> היא זכתה בפרס גראמי בשנת 1983 על השיר "D.N.A" .

==היסטוריה==
===1979–1986===
הלהקה הוקמה על ידי מייק סקור בסוף שנת 1979 בליברפול. שמה של הלהקה נלקח מהשיר "Toiler on the Sea" של להקת הפאנק רוק The Stranglers ומהספר Jonathan Livingston Seagull.

הלהקה הוציאה את סינגל הבכורה שלה, "Talking". לאחר מכן ההרכב הוציא את הסינגל השני שלו "Telecommunication". המהדורה השלישית של להקה הייתה ה-"Modern Love is Automatic". בשנת 1982, הסינגל הרביעי של הלהקה, "I Ran (So Far Away)" בהפקתו של מייק האולט, נגן הבס לשעבר של להקת גונג , הפך ללהיט עולמי, והגיע למקום הראשון באוסטרליה ולטופ 10 בארצות הברית ובניו זילנד. הסינגל "Space Age Love Song" גם זכה להצלחה. הלהקה זכתה בפרס גראמי בשנת 1983 על הביצועים הטובים ביותר של הרוק האינסטרומנטלי.

ב-28 במאי 1983 הלהקה הופיעה בפסטיבל ארצות הברית יחד עם Oingo Boingo ,Men at Work ואחרים. שלושה סינגלים נוספים יצאו בשנת 1983, כולל גרסה מוקלטת מחדש של סינגל הבכורה שלהם "(It's Not Me) Talking", אך לא זכה להצלחה רבה. הלהקה הפיקה בשנת 1984 אלבום בשם The Story of a Young Heart , עם "The More You Live, the More You Love" כסינגל הראשי. לאחר מכן יצא האלבום Dream Come True . האלבום יצא בשנת 1985 בבריטניה וב-1986 בארצות הברית, ולא זכה להצלחה, ובכך זה הביא לפירוק הלהקה עד שנת 1988.

===1988–הווה===
הלהקה הוקמה מחדש בשנת 1988 עם הרכב שהורכב ממייק סקור יחד עם מוזיקאים חדשים.

בשנת 1999 הקליטה הלהקה מחדש את השיר "This Used to Be My Playground" עבור אלבום המחווה של מדונה בשנת 2000. בנובמבר 2003, ההרכב המקורי של מייק ועאלי סקור, פול ריינולדס ופרנק מודסלי התאחדו להופעה חד פעמית בסדרת VH1 Bands Reunited. בספטמבר 2004 הם עברו רפורמה מחדש ועשו סיור קצר בארצות הברית. אף שהסיור המשיך להתפרסם כ"הרכב המקורי", הופעות מאוחרות יותר כבר לא כללו את הלהקה המקורית, אלא היה המשכו של מייק סקור בלהקה החדשה יותר; שבשלב זה כלל את סקור, רודריגז והמוזיקאים החדשים מייקל ברהם (תופים) ופנדו (גיטרה בס).

ב-3 במאי 2018 פורסם כי ארבעת חבריה המקוריים של הלהקה מתאחדים להקלטת אלבום חדש בשם "Ascension", הקלטת האולפן הראשונה שלהם מאז 1984. בהשתתפות התזמורת הפילהרמונית של פראג, זהו אלבום של 12 שירים המורכב מביצועים חדשים של להיטיהם הקודמים. הסרטון של "Song Age Love Song" הוקרן לראשונה ב-YouTube ב-6 ביוני 2018. בדצמבר 2018 יצאה הגרסה התזמורתית של "I Ran" כסינגל.

==דיסקוגרפיה==
===אלבומים===
*A Flock of Seagulls (1982)
*Listen (1983)
*The Story of a Young Heart (1984)
*Dream Come True (1986)
*The Light at the End of the World (1995)
*Ascension (2018)

==קישורים חיצוניים==

* 

==הערות שוליים==

קטגוריה:להקות בריטיות
קטגוריה:להקות סינת'-פופ
קטגוריה:להקות גל חדש
קטגוריה:להקות שהוקמו בשנת 1979
רוס ספאנו

וינסנט רוס ספאנו (באנגלית: Vincent Ross Spano; נולד ב־16 ביולי 1966) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס ה־15 של מדינת פלורידה, מאז 2019. באוגוסט 2020 הפסיד את מועמדות המפלגה הרפובליקנית לייצוג המחוז בבית הנבחרים, וכהונתו תמה עם התפזרות הקונגרס ה-116 של ארצות הברית.

== ביוגרפיה ==
רוס ספאנו נולד בטמפה ומתגורר בהווה ביישוב דובר הסמוך לעיר הולדתו. את לימודיו התיכוניים השלים בבית הספר התיכון ברנדון. מאוחר יותר החל ללמוד באוניברסיטת דרום פלורידה, שם השלים לימודי תואר ראשון בהיסטוריה בשנת 1994. ב־1998 סיים בכבוד לימודי משפטים באוניברסיטת המדינה של פלורידה. בעת היותו סטודנט באוניברסיטה זו היה בצוות דיוני בתי המשפט של האוניברסיטה ונמנה בין עורכי כתב-העת המשפטי לענייני משפט בינלאומי פומבי.

בשנת 2012, אחרי הסידור מחדש של מחוזות הבחירה בבית הנבחרים של פלורידה, התמודד ספאנו לבית המחוקקים מטעם מחוז הבחירה ה־59. עם כארבעים אחוזים מקולות הבוחרים בבחירות המקדימות הרפובליקניות, נבחר למועמד המפלגה הרפובליקנית ובבחירות הכלליות גבר על יריבו מהמפלגה הדמוקרטית עם 51% בפער זעום בן 1,051 קולות. בין הוועדות בהן היה חבר בבית הנבחרים של פלורידה נמנית הוועדה לבחירת שופטים פדרליים של פלורידה.

בעת שירותו בבית המחוקקים הגה ספאנו מספר רב של חקיקה בנושא סחר בבני אדם. הוא נתן את חסותו להצעת חוק שתאפשר לשופטים "להפוך הרשעות פליליות מסוימות אם יוכל הנאשם להוכיח כי ביצע מעשיו בכפייה", שכן מצב זה עשוי להתקיים כאש מישהו נסחר שלא כחוק. ב־2017 נתן ספאנו את חסותו להחלטה שהצהירה כי צפייה בפורנוגרפיה גורמת למשבר בבריאות הציבור.

בשנת 2018 התמודד ספאנו לבית הנבחרים של ארצות הברית במחוז הקונגרס ה־15 של מדינת פלורידה. בפריימריז הרפובליקני גבר על עמיתו ניל קומבי עם 44% מקולות הבוחרים. בבחירות הכלליות ניצב בפני מועמדת המפלגה הדמוקרטית קריסטן קרלסון בבחירות הכלליות. הוא גבר עליה כשלו 53% מהקולות בעוד קרלסון גרפה כ־47%. הייתה זו מערכת הבחירות הצמודה ביותר במחוז הקונגרס מזה 26 שנה, מאז צ'ארלס קנדי נבחר בפער של 5% ב־1992.

במהלך היבחרו לקונגרס ב־2018, הלווה ספאנו למטה הבחירות שלו למעלה מ־100 אלף דולר אמריקני יותר ממה שדיווח כ"מימון אישי" – מה שמשך את תשומת־לב העיתונות שכן מסמכי גילוי פיננסיים שהגיש ספאנו הצביעו על כך שלא היו באמתחתו הכספים הדרושים להלוואות בסכום המדווח. מאוחר יותר נודע כי הכספים שספאנו הלווה למעשה הוקצו לו מידי חבריו. בדצמבר 2018 כתב ספאנו בהצהרה לתקשורת כי מימון הקמפיין שלו "עשוי להפר את חוק מימון הבחירות הפדרלי". בנובמבר 2019 דווח כי מחלקת המשפטים של ארצות הברית מנהלת חקירה פלילית בענייניו של ספאנו על רקע הפרות אפשריות של חוק מימון הבחירות. פרשה זו העיבה על שאיפותיו להיבחר לתקופת כהונה שנייה בבית הנבחרים, ובאוגוסט 2020 הפסיד את מועמדות המפלגה הרפובליקנית לסקוט פרנקלין.

== קישורים חיצוניים ==

* 

* 

== הערות שוליים ==

קטגוריה:חברי הקונגרס ה-116 של ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מפלורידה
קטגוריה:בוגרי אוניברסיטת דרום פלורידה
קטגוריה:בוגרי אוניברסיטת המדינה של פלורידה
קטגוריה:אמריקאים שנולדו ב-1966
אספהאן סיטי סנטר

אספהאן סיטי סנטר הוא קניון ששוכן באספהאן שבאיראן<ref></ref>. הקניון הוא אחד מהקניונים הגדולים בעולם שמכילים מוזיאון.

== היסטוריה ==
את הקניון פיתח מסעוד סראמי באמצעות משרדו, "פרסטיז' לנד איראן ושות'"<ref name="Meet"></ref>.

סראמי היה אופטימי לגבי עתידו של המיזם. הוא קיווה כי הסנקציות שהוטלו על איראן ב־2016 יוסרו בסופו של דבר, ואף קיווה שנשיא ארצות הברית ואיש העסקים דונלד טראמפ ישקיע במלון שיוקם סמוך לקניון<ref></ref>.

הקניון נבנה בארבעה שלבים ומחולק לשבע קומות. הוא משתרע על שטח של כ־465,500 מ"ר, שמשמש כ־750 חנויות קמעונאיות, מוזיאון, סופרמרקט, מסעדות, משרדים של כמה חברות תעופה, פארק שעשועים מקורה ובו רכבת הרים ומכוניות מתנגשות, מרכז סחר עולמי וכן מתחם בידור שמכיל שבעה מסכי קולנוע.

את מבקרי הקניון משמש חניון מקורה בן שתי קומות שמכיל כ־5,500 מקומות חנייה.

הקניון קרוב לבהארסטן, עיירת הלוויין של אספהאן , ומשמש את תושביה<ref></ref>.

==קישורים חיצוניים==

* 

==הערות שוליים==

קטגוריה:אספהאן: מבנים
קטגוריה:מרכזי קניות
דרינג קלוב בריסל

פוסטר המפרסם משחק של דרינג קלאב בריסל, 1912
רויאל דרינג קלוב מולנבק (Royal Daring Club Molenbeek או בקיצור RDC Molenbeek, בעבר נקרא Royal Daring Club de Bruxelles) הידוע גם בקיצור כדרינג קלוב היה מועדון כדורגל בלגי ששייך לעיר הבירה של בלגיה, בריסל ולעיר מולנבק הנמצאת במטרופולין בריסל. המועדון נוסד ב-1895 בשם "דרינג קלוב דה בריסל", והוא היה המועדון השני שנרשם לליגה הבכירה בבלגיה ב-1903.
למועדון 5 אליפויות בלגיה, 4 סגנויות, וגביע בלגי אחד, בעיקר משנותיו הראשונות. בהמשך דעך המועדון עד שהתפרק ב-1973.

== היסטוריה ==
בתחילה היה קרוי המועדון "דרינג בריסל" (או "רויאל דרינג קלאב דה-בריסל") וזכה ב-2 אליפויות בעונות 1911/1912 וב-1913/1914. בהמשך הוא התאחד עם מועדונים אחרים מקומיים ונקרא החל מ-1920 "רואיל דרינג קלוב מולנבק", כאשר ייצג את העיר מולנבק במטרופולין בריסל, ולקח עוד אליפות בעונה זו.

לאחר מכן עבר המועדון שנים פחות טובות ודעך, אך חזר לצמרת הכדורגל הבלגי ב-1936 וזכה ב2 אליפויות נוספות, ועונה אחרי זה סיים במקום השני. בעונת 1938/1939 סיים במקום ה-13 ומשם החל להתדרדר וירד לליגה השנייה מעט לפני הקפאת הליגה בגלל מלחמת העולם השנייה. המועדון שינה את שמו שוב ל"רויאל דרינג קלאב דה בריסל 1950". עשרים שנים לאחר מכן שינה את שמו ל "רויאל דרינג קלוב מולנביק" ובהמשך הפך ב-1973 ל "Racing White Daring of Molenbeek" או בקיצור R.W.D.M, ושמו למעשה נמחק בספרי ההתאחדות. המועדון החדש שיחק עשור בליגה הראשונה ואף זכה באליפות בעונת 1974/1975. בהמשך נקלע לקשיים כלכליים ודעך, עד שב-2002 המועדון המחודש התפרק גם הוא.

==תארים==
*ליגת העל הבלגית:
**אליפויות (5): , , , , 
**סגנויות (4): , , , 
*הגביע הבלגי:
**זכייה (1): 
**סגנויות (1): 

==קישורים חיצוניים==

קטגוריה:קבוצות כדורגל בלגיות
קטגוריה:קבוצות כדורגל שהוקמו ב-1895
קטגוריה:בריסל: כדורגל
קטגוריה:קבוצות כדורגל שהתפרקו
סלים זילכה

סלים זילכה (באנגלית: Selim Zilkha; נולד בשנת 1927) הוא איש עסקים יהודי-עיראקי בריטי. מייסד רשת החנויות Mothercare.

==ביוגרפיה==
כדורי זילכה נולד בבגדאד, עיראק, למשפחה יהודית עיראקית, בנו של הבנקאי כדורי זילכה (מייסד "בנק זילכה" "Banque Zilkha" ). זילכה גדל בלבנון, במצרים ובארצות הברית. התחנך בבית הספר הוראס מאן בניו יורק ויליאמס קולג' בוויליאסטאון, מסצ'וסטס. הוא שירת בצבא ארצות הברית במהלך מלחמת העולם השנייה.

זילכה עבד כאיש הפיננסים בחברה המשפחתית "זילכה ובניו" בשנים 1947 עד 1960. לאחר מכן עבר זילכה לבריטניה, שם קנה את רשת רהיטי הגן וו.ג'יי האריס בת 50 החנויות. הוא שינה את שמה ל-Mothercare, הפך אותה לרשת חנויות לתינוקות וילדים הגדולה בבריטניה והרחיב אותה עד שהיו לה למעלה מ-400 חנויות. הוא מכר את החזקותיו ב-Mothercare בשנת 1981 וחזר לארצות הברית.

בשנת 1982 הוא השקיע 28 מיליון דולר בחברת Towner Petroleum ובשנת 1998 הוא מכר אותה תמורת מיליארד דולר.

בשנת 2001 הוערך הונו הנקי בכ-700 מיליון דולר.

בשנת 2002 הוא תרם 20 מיליון דולר להשלמת מכון נוירוגנטי בלוס אנג'לס.

בשנות ה-2000 הקים את "זילכה ביומסה אנרגיה" (Zilkha Biomass Energy), חברה המייצרת דלק ביולוגי בטקסס. עד 2019, החזיק גם, עם שותפים, ביקב בקליפורניה.
==חיים אישיים==
זילכה התחתן עם דיאן באשי, בתו של בנקאי לבנוני עשיר. הם התגרשו בשנת 1962, לפני שמלאו לה 25, והיא התחתנה עם הפוליטיקאי הבריטי הרולד ליבר. נולד להם בן, מיכאל זילכה, מייסד שותף של חברת ZE Records, ובתה נדיה זילכה.
==קישורים חיצוניים==
<div class="mw-content-ltr">
* [https://www.forbes.com/forbes/1998/0223/6104046b.html Forbes: "From Baghdad to Bel Air" by Phyllis Berman] February 23, 1998
</div>

==הערות שוליים==

קטגוריה:אמריקאים שנפטרו ב-2022
קטגוריה:יהודים עיראקים
קטגוריה:יהודים בריטים
קטגוריה:יהדות בגדאד: אישים
קטגוריה:בריטים שנולדו ב-1927
ג'ון לינל

ג'ון לינל (באנגלית: John Linnell; 16 ביוני 1792 – 20 בינואר 1882) היה חרט אנגלי, וצייר פורטרטים ונוף. הוא היה חוקר טבע ומתחרה עם האמן ג'ון קונסטבל. היה לו חיבה לאמנות הצפון אירופית של הרנסאנס, במיוחד לאלברכט דירר. הוא התיידד עם אדוארד תומאס דניאל, ועם ויליאם בלייק.<ref>Lee, Sidney, ed. (1893). "Linnell, John". Dictionary of National Biography. 33. London: Smith, Elder & Co.</ref>

== ביוגרפיה ועבודה ==
ג'ון לינל נולד בבלומסברי, לונדון ב-16 ביוני 1792, שם אביו היה מעצב בזהב. הוא היה בקשר עם אמנים מגיל צעיר, ובגיל עשר צייר ומכר דיוקנאות שצייר בגיר ובעפרון. המורה הראשון שלו לאמנות היה האמן יליד אמריקה, בנג'מין וסט, והוא בילה שנה בביתו של הצייר ג'ון וארלי, שם היו גם ויליאם האנט וויליאם מולרידי ותלמידים אחרים. בשנת 1805 התקבל ללימודים בהאקדמיה המלכותית לאמנויות, שם השיג מדליות לרישום, דוגמנות ופיסול. הוא הוכשר כחרט, וביצע חריטה של "קבורת שאול" של וארלי.<ref>Chisholm, Hugh, ed. (1911). "Linnell, John" . Encyclopædia Britannica (11th ed.). Cambridge University Press.</ref>

בשנת 1808 עבר ג'ון לינל בן ה-16 לביתו של הצייר ויליאם מולרידי, שאשתו האשימה אותו בבגידה בנשים וגברים אחרים. הקשר של ג'ון לינל עם ויליאם מולרידי גרם אולי לפירוק הנישואים של מולרידי.

מאוחר יותר בחייו, עסק לינל בחריטה, והוציא לאור בשנת 1833 סדרת תחריטים מציורי הקיר של מיכלאנג'לו בקפלה הסיסטינית, ובשנת 1840 פיקח על מבחר הלוחות מהתמונות בארמון בקינגהאם, אחת מהן, נוף טיציאני, אותו חרט בעצמו. בהתחלה הוא פרנס את עצמו בעיקר בציור מיניאטורות ובביצוע דיוקנאות גדולים יותר, כמו דמותם של מולרידי, ריצ'רד וואטלי, פיל ותומאס קרלייל.<ref></ref>

הוא צייר נושאים שונים כמו "המטיף סנט ג'ון", "ברית אברהם" ו"מסע לאמויאוס", שבהם הנוף בולט בדרך כלל, אך לדמויות יש חשיבות מספיקה כדי לספק את כותרת היצירה. אך שמו התפרסם בעיקר בציור נופים לשמם. עבודותיו עוסקות בדרך כלל בסצנה כלשהי של נוף אנגלי חסר אירועים אופייני, אשר מרשים על ידי אפקט של זריחה או שקיעה. הם מלאים בתחושה פואטית אמיתית, ועשירים וזוהרים בצבעם.

לינל הקפיד על מחירים גבוהים עבור תמונותיו, ובשנת 1850 הוא רכש נכס ברדהיל, סארי, שם התגורר עד מותו ב-20 בינואר 1882, וצייר עד השנים האחרונות לחייו. הוא הקדיש את עצמו לציור נופים, בעיקר של צפון דאונס וקנטיש וולד.

בשעות הפנאי שלו הוא עסק בחקר המקרא, והוא פרסם כמה חוברות ומאמרים על ביקורת המקרא. לינל היה אחד החברים הטובים והפטרונים האדיבים ביותר של ויליאם בלייק. הוא העניק לו את שתי עבודות גדולות ושילם לו 150 ליש"ט עבור רישומים ותחריטים לספר איוב, וסכום דומה לאלה המלווים את הספר של דנטה אליגיירי.

== גלריה ==
<gallery mode="packed" heights="150">
File:John Linnell - In Dovedale - Google Art Project (2467112).jpg| בדובדייל
File:John Linnell - The Rest on the Flight into Egypt - Google Art Project.jpg | הבריחה למצרים
File:John Linnell 001.jpg| מחצבות בקנזינגטון
File:John Linnell - Wheat - Google Art Project.jpg | קציר חיטה
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים בריטים
קטגוריה:בריטים שנולדו ב-1792
קטגוריה:בריטים שנפטרו ב-1882
קטגוריה:מונצחים בשלט כחול של ארגון המורשת האנגלית
ג'וש מקרוברטס

ג'ושוע סקוט "ג'וש" מקרוברטס (באנגלית: Joshua Scott "Josh" McRoberts; נולד ב-28 בפברואר 1987) הוא כדורסלן עבר אמריקאי, אשר שיחק בליגת ה-NBA בין השנים 2007–2018. ממוצעיו הכוללים לאורך 11 עונותיו בליגה הם 5.4 נקודות, 3.9 ריבאונדים ו-2.1 אסיסטים למשחק.

==קריירת מכללות==
מקרוברטס נולד באינדיאנפוליס שבאינדיאנה, וגדל בעיר כרמל הסמוכה. בשנת 2005 החל ללמוד באוניברסיטת דיוק, וכשחקן קבוצת הכדורסל שלה שיתף פעולה עם שחקני ה-NBA לעתיד ג'יי. ג'יי. רדיק, שלדן ויליאמס, ג'רלד הנדרסון ולאנס תומאס. בעונת 2006/2007 רשם ממוצעים של 13.0 נקודות, 7.9 ריבאונדים, 3.5 אסיסטים ו-2.5 חסימות למשחק, ובסיומה נבחר הן לחמישיית ההגנה והן לחמישייה השנייה של העונה במחוז ACC. בקיץ 2007 עזב את האוניברסיטה, לאחר שנתיים בלבד, לטובת התמודדות לבחירה בדראפט ה-NBA.

==קריירת משחק ב-NBA==
בדראפט ה-NBA{{כ}} 2007 נבחר מקרוברטס בבחירה ה-37, על ידי פורטלנד טרייל בלייזרס. בעונתו היחידה בקבוצה קלע 1.5 נקודות בממוצע למשחק בלבד.

בערב דראפט 2008 הועבר עם ברנדון ראש וג'ארט ג'ק בטרייד לאינדיאנה פייסרס, תמורת ג'ריד ביילס ואייק דיוגו. לאורך 3 עונותיו עם הפייסרס שותף ב-147 מתוך 246 משחקי הקבוצה, ותרם 5.4 נקודות ו-4.0 ריבאונדים בממוצע למשחק.

לקראת עונת חתם על חוזה בלוס אנג'לס לייקרס.

באוגוסט 2012 היה מעורב בטרייד בין 4 קבוצות, אשר שלח אותו לשחק באורלנדו מג'יק; במסגרת הטרייד נשלחו לאורלנדו גם ניקולה ווצ'ביץ', מוריס הארקלס, אל הרינגטון, ארון אפללו וכריסטיאן איינגה, בעוד דווייט הווארד, כריס דוהון וארל קלארק נשלחו ללייקרס, אנדרו ביינום וג'ייסון ריצ'רדסון נשלחו לפילדלפיה 76', ואנדרה איגודלה נשלח לדנוור נאגטס.

בפברואר 2013, לאחר 41 משחקים באורלנדו, הועבר מקרוברטס בטרייד לשארלוט בובקאטס, בתמורה להאקים ווריק. במשחק מול אורלנדו מג'יק ב-28 במרץ 2014, קלע שיא קריירה של 24 נקודות. לאורך תקופתו בשארלוט שיחק ב-104 משחקים (פתח ב-97), והציג יכולת טובה עם ממוצעים של 8.7 נקודות, 5.4 ריבאונדים ו-3.9 אסיסטים למשחק. בפלייאוף 2014 התעלה על עצמו עם 11.5 נקודות, 6.8 ריבאונדים ו-3.8 אסיסטים בממוצע למשחק, אך הבובקאטס הובסו בתוצאה 0–4 כבר בסיבוב הראשון, מול מיאמי היט.

לקראת עונת חתם במיאמי על חוזה ל-4 עונות, בסך כ-23 מיליון דולר. בשל פציעות שונות בשתי רגליו, שותף ב-81 משחקים בלבד בין השנים 2014–2017, ולאורך התקופה קלע 4.1 נקודות בממוצע למשחק.

ביולי 2017 הועבר מקרוברטס בטרייד לדאלאס מאבריקס, אולם הוא שוחרר מהקבוצה בפברואר 2018, לאחר שני משחקים בלבד. מאז לא חזר לשחק, ובכך למעשה פרש ממשחק בגיל 30.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת דיוק
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:כדורסלני אינדיאנה פייסרס
קטגוריה:כדורסלני לוס אנג'לס לייקרס
קטגוריה:כדורסלני אורלנדו מג'יק
קטגוריה:כדורסלני שארלוט בובקאטס
קטגוריה:כדורסלני מיאמי היט
קטגוריה:כדורסלני דאלאס מאבריקס
קטגוריה:אמריקאים שנולדו ב-1987